SA veroordeel Egipte-bloedbad - Maroela Media
Geweld in Egipte Foto: kvue.com
“Die tragiese verlies van lewens in Egipte verwyder die land selfs nog verder van die demokratiese aspirasies wat miljoene kiesers in Egipte verlede jaar nagestreef het,” het die departement van internasionale betrekkinge Donderdag gesê. “Die Suid-Afrikaanse regering doen ŉ beroep op die owerhede in Egipte om seker te maak dat hulle selfbeheersing toepas wanneer hulle vreedsame betogings hanteer.”
Die departement versoek die land se tussentydse regering om die geweld teen sy eie mense te beëindig, die onrusverwante sterftes te ondersoek en alle politieke gevangenes onvoorwaardelik vry te laat. “Dit is die plig van hierdie magte wat vir reg en geregtigheid verantwoordelik is, om seker te maak dat hulle die inwoners beskerm en verdere geweld in Egipte verhoed.”
“‘n Egipties-geleide inklusiewe onderhandelingsproses is die enigste opsie vir dié land om die huidige dooiepunt te oorkom. Suid-Afrika staan gereed om Egipte te help deur sy eie ervarings en lesse, tydens die oorgang van apartheid na ŉ demokratiese bestel, te deel,” het die departement gesê.
Maite Nkoana-Mashabane, minister van internasionale betrekkinge en samewerking, het die situasie in Egipte tydens ŉ beraad in Malawië met haar eweknieë bespreek. “Vrede en stabiliteit in Egipte is noodsaaklik vir die Noord-Afrikaanse streek en Afrika as kontinent,” het die departement gesê.
Siestog. Meer as 50 mense word daagliks in ons land vermoor. Wanneer gaan dit bietjie veroordeel word ?
Kaspaas – wonder ek mos ook
moerse? en wat van dit wat in ons land aangaan. as ek die goverment is hou ek eerder my bek en vee eers voor my eie deur.
Andie · 6 jare gelede
soos die engelse spreekwoord sê: the pot calls the kettle black! Wat ‘n grap!